Medanta
Medanta seu Medunta (Francogallice: Mantes-la-Jolie seu simplicius Mantes) est urbs Francica praefecturae Evelinarum et regionis Insulae Franciae, ad Sequanam sita, a Lutetia 48.5 km distans.

De nomine urbis 

Fontes Medii Aevi "Medanta", vel "Medunta", vel etiam "Medonta" citant, cum mediae vocalis variatione. Haec variatio explicari potest si haec nomina e prisciori nomine orta sint. Hoc nomen "Meduanta", seu "Meduantum" esse possit, ante vocalium contractionem. Oppidum eiusdem nominis Mande-Saint-Étienne, in Luxemburgo, est. Alia oppida hoc ipso nomine vocata esse possunt.

Historia 
Carolingorum stirpis aetate Medanta portus erat. Anno 1087, a Rege Gulielmo I, illic vulnerato (Rothomagi moriturus erat), arsa est. Urbs anno 1100 chartam pacis a Rege Ludovico VI accepit. Aetatibus sequentibus aliquot reges urbem incoluerunt. Philippus II Augustus, rex Franciae, ibi mortem oppetivit die 14 Iulii 1223.

Anno 1930, Medanta cum Wasicorte vico coniuncta est. Anno 1944, bombae aëronavis Americanae ad pontem destruendum partem urbis maiorem eruerunt, quae pars architectura hodierna postea reconstructa est.

Aedificia 
 Ecclesia collegialis Nostrae Dominae Medantae, architecturae Gothicae
 Turris Sancti Maclovii, vestigium eiusdem nominis ecclesiae
 Porta Sacerdotis, vestigium muri urbis
 Turris Sancti Martini, etiam vestigium muri urbis
 Ecclesia Sanctae Annae Wasicortis, architecturae Romanicae
 Fons saeculi XVI
 Pons vetus

Incolae notabiles 
 Gulielmus I (rex Angliae)
 Ludovicus VI (rex Franciae)
 Ludovicus VII (rex Franciae)
 Philippus II (rex Franciae)
 Henricus II (rex Angliae)
 Ludovicus IX (rex Franciae)
 Bonaventura
 Ludovicus XI
 Henricus III (rex Franciae)
 Henricus IV (rex Franciae)
 Ioannes Baptista Camillus Corot
 Carolus Aznavour

Notae 

 Index communium praefecturae Evelinarum

Nexus externi 

 Huius communis pagina interretialis
 De hoc commune apud cassini.ehess.fr

Communia praefecturae Evelinarum
Loci habitati praefecturae Evelinarum